תרגיל בית 3 – תיעוד חיצוני

תיאור התכנית – תכנית זו תקבל מצב נתון בלוח דמקה ותחשב מהו המהלך הטוב ביותר לביצוע בשלב זה של המשחק עבור השחקן הרצוי. הצעד האופטימלי יחושב עבור מספר צעדים קדימה, שמתקבל כקלט לתוכנית. התכנית תחשב את הצעד האופטימלי בשיטת אלגוריתם minimax ותסרוק את כל אפשרויות המשחק של שחקן א', את התגובות של שחקן ב', לכל פעולה של שחקן א' את תגובותיו של א' לתגובותיו של ב' וכך הלאה עד שנגיע למספר הצעדים הנתון.

כל מצב בלוח שאליו נגיע לאחר רצף של מהלכים ייקבל ציון שישקף כמה המצב טוב עבור השחקן שאותו אנו בודקים (השחקן שמתקבל בתווית #Player ). הציון יחושב בעת הגעה למצב סופי כלשהו (מצב של ניצחון , הפסד או מספר צעדים מקסימלי) , וכל שחקן יבחר מבין כל המצבים האפשריים אליו יוכל להגיע את האופציה הטובה ביותר עבורו.

החישוב יתבצע תחת ההנחה שכל מהלך שיבצע כל אחד מהשחקנים הוא הטוב ביותר עבורו, והגרוע ביותר עבור היריב שלו וכך בכל שלב, לאחר שניתן ציון למצבים הסופים האפשריים (אופן חישוב הציון יוסבר בהמשך) בחירת המהלך הטוב ביותר תתבצע באופן הבא:

אם השחקן שאותו אנו בודקים הוא השחקן ששיחק ראשון ( השחקן שנמצא בתווית #Player ) הוא יבחר מבין כל המצבים האפשריים את המצב עם הציון המקסימלי.

אם השחקן שאותו אנו בודקים הוא השחקן השני, הוא יבחר מבין כל המצבים האפשריים את המצב עם הציון המינימלי שכן זהו המצב הגרוע ביותר עבור השחקן הראשון והטוב ביותר בעבורו (הציון מחושב ביחס לשחקן הראשון).

לבסוף ייבחר השחקן הראשון את האופציה הטובה ביותר מבין כל האופציות האפשרויות שחושבו וכך ייתקבל הצעד האופטימלי עבורו.

קלט –

התכנית תקבל כקלט את התוויות הבאות:

#Board - תווית המציינת מערך מילים ותכיל את לוח הדמקה. מערך המילים יהיה בגודל 8X8 וכל מילה בו תקבל אחד משלושת הערכים :

1 - כלי לבן.

2 – כלי שחור.

0 – תא ריק.

#Player - תווית שתייצג את השחקן עבורו נצטרך לחשב את המהלך האופטימלי ותכיל אחד מהערכים הבאים:

1 – החישוב צריך להתבצע עבור הכלים הלבנים.

2 – החישוב צריך להתבצע עבור הכלים השחורים.

#Steps - תווית שתייצג את כמות הצעדים המקסימלית שעבורה נצטרך לחשב את הצעד האופטימלי ("עומק הבדיקה").

בנוסף נקבל כפרמטרים לפונקציית המשחק הראשית כתובות של תוויות אליהן נרשום את הפלט.

פלט –

פלט התכנית יירשם ל-3 כתובות שונות בזיכרון אותן נקבל כפרמטרים בפונקציית המשחק הראשית.

התוויות אליהן ירשם הפלט הן:

#SrcPos – כתובת בזיכרון אליה נרשום את האינדקס בו נמצא הכלי עבורו יתבצע המהלך הטוב ביותר.

#DstPos - כתובת בזיכרון אליה נרשום את אינדקס היעד אליו הכלי שצויין באינדקס המקור צריך לזוז בכדי לבצע את המהלך הטוב ביותר.

#WinParam – כתובת בזיכרון אליה ירשם הפרמטר המיטבי אותו חישבנו. ערכים אפשריים עבור פרמטר זה:

20 – עבור ניצחון של השחקן עבורו בדקנו את המהלך הטוב ביותר (השחקן שערכו מופיע בתווית #Player ) המושג בכמות צעדים שערכה נמצא בתווית #Steps.

(20-) – עבור הפסד של השחקן עבורו בדקנו את המהלך הטוב ביותר (השחקן שערכו מופיע בתווית #Player ) המושג בכמות צעדים שערכה נמצא בתווית #Steps.

כל ערך אחר (ערכים בטווח (19-) – 19 ) –

ייצג את ההפרש בין מספר הכלים של השחקן עבורו בדקנו לשחקן היריב. עבור השחקן השחור יחושב הערך ע"י חיסור מספר הכלים הלבנים מהכלים השחורים ועבור השחקן הלבן ע"י חיסור מספר הכלים השחורים מהלבנים.

ערכים שליליים: ייצגו מצב בו הצעד האופטימלי (בסיום כמות הצעדים שערכה נמצא בתווית #Steps) יוביל לחיסרון מספרי בכלי השחקן שעבורו בדקנו צעד זה.

ערכים חיוביים: ייצגו מצב בו הצעד האופטימלי (בסיום כמות הצעדים שערכה נמצא בתווית #Steps) יוביל ליתרון מספרי בכלי השחקן שעבורו בדקנו צעד זה.

פרוצדורות (שגרות) –

1. getMaxWP-

הסבר על השגרה: שגרה זו מהווה שגרת מעטפת לשגרה הרקורסיבית שתבצע את חישוב המהלך האופטימלי.

קלט : השגרה תקבל כקלט במחסנית שלוש תוויות אליהן יכתבו הערכים שייצגו את המהלך האופטימלי: #SrcPos, #DstPos ו#Winparam. בנוסף תקבל שלוש תוויות בשטח משותף: #Steps, #Player ו #Board שישמשו לבדיקת המהלך.

פלט: השגרה תכתוב לתוויות שקיבלה במחסנית את הערכים הבאים: לתווית #SrcPos תרשום את אינדקס המקור של הכלי עבורו יתבצע המהלך הטוב ביותר, לתווית #DstPos תרשום את אינדקס היעד אליו צריך לזוז הכלי בכדי לבצע את המהלך הטוב ביותר ולתווית #WinParam את הפרמטר המיטבי שחושב כפי שהוסבר למעלה.

השגרה מכינה את המחסנית לקראת הקריאה הרקורסיבית הראשונה לשגרה getWPRec. בחזרה מהרקורסיה מבצעת המרה של כתובות של תאים בלוח, שחושבו עבור המהלך הטוב ביותר, לאינדקסים וכותבת לתוך התווית #WinParam את הערך המיטבי שחושב.

2. .getWPRec-

הסבר על השגרה: שגרת המשחק הראשית המחשבת את הערכים המיטביים עבור מהלך אופטימלי. שגרה זו תפעל באופן רקורסיבי ובכל שלב תבצע את הבדיקות הבאות: האם אחד מהשחקנים ניצח, האם לשחקן הנוכחי אין מהלכים חוקיים לביצוע (על מנת לדלג על תורו), ובדיקה שמספר הצעדים לא גדול ממספר הצעדים המקסימלי הנתון כלקט לתכנית.

קלט: שגרה זו תקבל את הקלט במחסנית שתכיל ערכים המתאימים לקריאה הרקורסיבית הראשונה והם: מקום לכתובת מקור – כתובת המייצגת את המקום בלוח בו נמצא הכלי הנוכחי - מאותחל ל-0 ומעודכן כאשר מבצעים צעד כלשהו בלוח, מקום לכתובת יעד – כתובת המייצגת את המקום שאליו הכלי הנוכחי זז – מאותחל ל-0 ומעודכן כאשר מבצעים צעד כלשהו בלוח. הערך (100-) – מפני שהשחקן הראשון מחפש מקסימום נאתחל את הציון ההתחלתי ל(100-) וכך יוחלף בכל ציון אחר שגדול ממנו. הערך 1 – מציין שהשחקן הראשון מחפש מקסימום (1- עבור השחקן שיחפש מינימום). מקום בו יימצא ערך המייצג את השחקן הנמצא בתווית #Player שייצג את השחקן שאותו בודקים ומקום בו יימצא מספר הצעדים שאותו נבדוק.

פלט: השגרה תחזיר כפלט במחסנית את הכתובות בלוח המציינות את כתובת המקור וכתובת היעד עבור הצעד הטוב ביותר ואת הציון המיטבי עבור השחקן שנמצא בתווית #Player.

אופן מימוש השגרה: השגרה ממומשת באופן רקורסיבי. בכל שלב בו היא נקראת בודקת שאחד השחקנים לא ניצח (אם כן בודקת מי ומחזירה ציון למצב הלוח שקיבלה), שכמות הצעדים קטנה מכמות הצעדים המקסימלית (אם לא, מחשבת את הציון למצב הלוח ע"י שימוש בפונציה calcWP) ואלה מהווים תנאי העצירה לרקורסיה. בנוסף, בודקת השגרה אם לשחקן הנוכחי יש צעדים חוקיים לביצוע (אם לא, נדלג על תורו). אם שלושת התנאים התקיימו תסרוק הפונקציה את הלוח עד שתמצא כלי התואם את צבע השחקן הנוכחי, ותבדוק עבורו את כל כיווני ההתקדמות האפשריים. כשתמצא כיוון התקדמות אפשרי תקרא השגרה לאחת מהשגרות ) WhiteMov או BlackMov בהתאם לצבע השחקן) שיעדכנו את הלוח בהתאם לצעד שנמצא ויקראו לgetWPRec שתבצע את הפעולות באופן רקורסיבי עד שיתקיים אחד מתנאי העצירה. לאחר שיתקיים אחד מתנאי העצירה תבצע השגרה השוואות בין פרמטרים של הקוראים לה ותעדכן אותם בהתאם (לדוגמה אם נמצא ציון טוב יותר עבור קריאה בה חיפשנו ציון מקסימלי, נעדכן את הערך הישן לחדש).

3. checkWin-

הסבר על השגרה: שגרה זו מחשבת ניצחון עבור השחקן הנוכחי באופן הבא: השגרה קוראת לשגרה countWB שסופרת את הכלים השחורים והלבנים שנמצאים על הלוח במצב הנתון (ומחזירה אותם בראש המחסנית). לאחר מכן מתבצעת בדיקה אם לשחקן היריב אין כלים על הלוח, אם כן תחזיר 1 כפלט, אם לא תבדוק את מספר הכלים של השחקן הנוכחי ואם הוא 0 תחזיר 1- כפלט. לאחר מכן אם מספר הכלים של שני השחקנים שונה מאפס ולאף אחד מהשחקנים אין אפשרות לביצוע מהלך חוקי, תבדוק אם מספר הכלים של השחקן הנוכחי גדול משל היריב ואם כן אז הוא ניצח ויוחזר 1 כפלט.

קלט: כתובת של התווית המכילה את הלוח במצב הנוכחי ומספר השחקן הנוכחי.

פלט : 1 עבור ניצחון של השחקן הנוכחי, אחרת 1-. הפלט יוחזר בראש המחסנית.

4. calcWP-

הסבר על השגרה: השגרה קוראת לשגרה countWB שסופרת את הכלים השחורים והלבנים שנמצאים על הלוח במצב הנתון ומחשבת עבורו ציון , בהתאם לשחקן שנמצא בתווית #Player. החישוב יתבצע עפ"י הגדרה: עבור שחקן לבן יחושב הציון ע"י חיסור מספר הכלים השחורים מהלבנים ועבור שחקן שחור ע"י חיסור מספר הכלים הלבנים מהשחורים.

קלט: כתובת של התווית המכילה את הלוח במצב הנוכחי ומספר השחקן הנוכחי.

פלט: הציון (WP) המתאים ללוח שהתקבל, יוחזר ברגיסטר R4.

.פונקציות עזר:

1. WhiteMov, Blackmov –

הסבר על השגרות: שגרות אלה יהוו חלק משגרת המשחק הראשית. שגרות אלה יקראו כאשר נמצא מהלך חוקי בהתאם לצבע השחקן הנבדק (WhiteMov עבור שחקן לבן וBlackmov עבור שחקן שחור). שגרות אלה יעדכנו את הלוח למצב שלאחר ביצוע הצעד ויכינו את המחסנית לקראת קריאה לפונקציה הרקורסיבית getWPRec. ההכנה לקריאה תתבצע ע"י גיבוי הרגיסטרים, הכנסת מינימום\מקסימום בשונה מהקריאה האחרונה ואתחול ציון מינימלי\מקסמלי בהתאם, שינוי השחקן לשחקן השני והשמה של מספר צעדים חדש שקטן באחד ממספר הצעדים הקודם. לאחר החזרה מהקריאה הרקורסיבית של הפונקציה getWPRec יעדכנו השגרות את הלוח בחזרה למצב הקודם, ישחזרו את ערכי הרגיסטרים ויעדכנו את הערכים הרלוונטיים אם נמצאו טובים יותר (אם נמצא צעד טוב יותר יעדכנו את הציון, כתובת המקור והיעד של הכלי עבורו נמצא הצעד).

קלט: כתובת אליה יש להזיז את הכלי, כתובת של החייל הנאכל, אם לא התבצעה אכילה יועבר 0.

פלט: הפונקציה תעדכן את הערכים הרלוונטיים אם נמצאו טובים יותר אך לא תחזיר פלט כלשהו.

2. countWB-

הסבר על השגרה: שגרה זו תספור את כמות הכלים השחורים והלבנים שנמצאים על הלוח המועבר אליה כקלט.

קלט: כתובת המכילה את המצב הנוכחי, מועברת במחסנית.

פלט: מספר הכלים השחורים ומספר הכלים הלבנים הנמצאים על הלוח הנתון, יועברו בראש המחסנית.

3. moveChk-

הסבר על השגרה: שגרה זו תבדוק האם לשחקן המועבר אליה כקלט יש מהלכים חוקיים לביצוע.

קלט: השחקן עבורו רוצים לבדוק אם קיימים מהלכים חוקיים.

פלט: 1 אם קיים מהלך חוקי כלשהו, 0 אם לא קיימים מהלכים חוקיים, יועברו בראש המחסנית.